C 173/8
HU
Az Európai Unió Hivatalos Lapja
2023.5.15.
Rendelkező rész Az EUMSZ 34.
és EUMSZ 36. cikket úgy kell értelmezni, hogy azokkal nem ellentétes az olyan tagállami szabályozás, amely a kiskorúaknak a jóllétükre és a fejlődésükre esetlegesen ártalmas audiovizuális tartalmaktól való védelme érdekében megköveteli, hogy a fizikai adathordozón rögzített, és online áruház útján forgalmazott audiovizuális programok tekintetében előzetesen végezzenek ellenőrzési eljárást, és e tagállam joga szerint azokat sorolják be korhatárok szerint, valamint ennek megfelelő jelöléssel lássák el, abban az esetben is, ha e programok tekintetében valamely más tagállam joga alapján már sor került hasonló eljárásra, besorolásra és megjelölésre, feltéve hogy e szabályozás alkalmas e cél elérésének a biztosítására, és nem lép túl az e cél megvalósításához szükséges mértéken.
E tekintetben az a körülmény, hogy az érintett tagállamban valamely más tagállamból forgalmazható felvételek egy része ki van zárva az említett szabályozás hatálya alól, nem meghatározó jelentőségű, feltéve hogy az ilyen korlátozás nem veszélyezteti a követett cél elérését.
Az sem meghatározó, hogy az érintett nemzeti szabályozás nem ír elő eltérést e követelménytől abban az esetben, ha megállapítható, hogy az e szabályozás által érintett felvétel megvásárlója nagykorú.
(1)
HL C 24., 2022.1.17.
A Bíróság (kilencedik tanács) 2023.
március 7-i végzése (a Bundesverwaltungsgericht [Innsbruck, Ausztria] előzetes döntéshozatal iránti kérelme) – Willy Hermann Service GmbH, DI kontra Präsidentin des Landesgerichts Feldkirch (C-561/22. sz. ügy (1), Willy Hermann Service) (Előzetes döntéshozatal iránti kérelem – A Bíróság eljárási szabályzatának 99. cikke – 2013/34/EU irányelv – 30.
és 51. cikk – Pénzügyi kimutatások – Szankciók a közzététel elmulasztása esetén – Kényszerítő bírságok polgári bíróság általi kiszabása – Jogerőre emelkedett kényszerítő bírságok behajtására irányuló közigazgatási eljárás – Az említett kényszerítő bírságok közigazgatási bíróság általi felülvizsgálatát kizáró szabályozás – Ítélt dolog – A tényleges érvényesülés elve – Arányosság) (2023/C 173/10) Az eljárás nyelve: német A kérdést előterjesztő bíróság Bundesverwaltungsgericht (Innsbruck)
Az alapeljárás felei Felperesek: Willy Hermann Service GmbH, DI Alperes: Präsidentin des Landesgerichts Feldkirch
Rendelkező rész Az uniós jogot úgy kell értelmezni, hogy azzal nem ellentétes az olyan nemzeti szabályozás, amely előírja, hogy a valamely társasággal és ügyvezetőjével szemben az éves beszámolók közzétételének elmulasztása miatt kiszabott kényszerítő bírságok behajtásáról határozó közigazgatási bíróságot köti a polgári bíróság azon jogerős határozata, amely e kényszerítő bírságokat kiszabta, és amelyek összegét megállapította a meghatározott típusú vállalkozások éves pénzügyi kimutatásairól, összevont (konszolidált) éves pénzügyi kimutatásairól és a kapcsolódó beszámolókról, a 2006/43/EK európai parlamenti és tanácsi irányelv módosításáról, valamint a 78/660/EGK és a 83/349/EGK tanácsi irányelv hatályon kívül helyezéséről szóló, 2013. június 26-i 2013/34/EU európai parlamenti és tanácsi irányelv 30.
és 51. cikkéből eredő, a belső jogba átültetett kötelezettségek teljesítésének biztosítása céljából.
(1)
A benyújtás napja: 2022.08.24.